**ПРИЛОЖЕНИЕ**

**МЕТОДИКА ЗА ОПРЕДЕЛЯНЕ НА ОЦЕНКА НА ОФЕРТИЗА ОБЩЕСТВЕНА ПОРЪЧКА С ПРЕДМЕТ:„Проектиране и изпълнение на обект: „Изграждане и развитие на център за върхови постижения „Наследство БГ“ – реконструкция и модернизация на баня „Овча купел“ в уелнес и спа с ползване на минералната вода, с идентификатор 68134.4336.550.1, УПИ I, кв. 39 по плана на м. „Овча купел“, ж.к. Овча купел, бул. „Овча купел“ № 2, район „Овча купел“, гр. София – I-ви етап“, в две обособени позиции:**

**Обособена позиция № 1 „Проектиране и изпълнение на обект: „Изграждане и развитие на център за върхови постижения „Наследство БГ“ – реконструкция и модернизация на баня „Овча купел“ в уелнес и спа с ползване на минералната вода, с идентификатор 68134.4336.550.1, УПИ I, кв. 39 по плана на м. „Овча купел“, ж.к. Овча купел, бул. „Овча купел“ № 2, район „Овча купел“, гр. София – I-ви етап“.**

**Обособена позиция № 2 „Изготвяне на комплексен доклад за съответствието на инвестиционен проект и упражняване на строителен надзор на СМР на обект „Изграждане и развитие на център за върхови постижения „Наследство БГ“ – реконструкция и модернизация на баня „Овча купел“ в уелнес и спа с ползване на минералната вода, с идентификатор 68134.4336.550.1, УПИ I, кв. 39 по плана на м. „Овча купел“, ж.к. Овча купел, бул. „Овча купел“ № 2, район „Овча купел“, гр. София – I-ви етап“**

Обществената поръчка се възлага въз основа на **„икономически най-изгодната оферта”.**

Критерият за оценка на **Обособена позиция № 1**се определя въз основа на критерий за възлагане **„оптимално съотношение качество/цена“** по чл. 70, ал. 2, т. 3 от ЗОП.

Критерият за оценка на **Обособена позиция № 2** се определя въз основа на критерий за възлагане **„най-ниска цена“** по чл. 70, ал. 2, т. 1отЗОП.

Ценовото предложение следва да бъде изготвено, съгласно ***образеца на ценово предложение, в зависимост от позицията, за която участникът подава оферта.***

* **Обособена позиция № 1** Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. Участникът, класиран от комисията на първо място, се предлага за изпълнител на обществената поръчка.

Показатели и относителната им тежест за определяне на комплексната оценка на офертите:

• Критерий за оценка – „оптимално съотношение качество/цена”;

• Общата (комплексна) оценка за всяка оферта се определя, като сума от оценките по съответните показатели изразени в точки по следните формули:

Оценката се извършва по посочените показатели и съответните им относителни тежести и съгласно комплексна оценка по следната формула:

**КОф = Т + Ц**, приложима към всеки участник, където:

**КОф – оценка на офертата;**

**Т – техническа оценка с максимален брой точки – 60 т;**

**Ц – финансова оценка с максимален брой точки – 40 т.**

**1. ТЕХНИЧЕСКА ОЦЕНКА - Т**

Техническата оценка се формира по следната формула:

**Т= Т1+Т2**

Оценката по показател **Т** – **Техническа оценка** се поставя въз основа на следните 2 компонента:

1. **Т1 – „Организация и изпълнение на проектирането“. Максимален брой точки – 30 точки. Оценката се извършва, както следва:**

Участниците следва да направят изложение в свободен текст, в което да опишат своето виждане за изпълнението на проектирането - етапи, работен процес и последователност на изпълнение, времево съвместяване на дейностите (включително и времеви график), предмет на поръчката, като изложат структурата и начина на изпълнение на поставената задача, при съобразяване на: взаимна обвързаност между отделните части на инвестиционния проект (ИП), времетраене на съгласуване на ИП с всички необходими съгласувателни институции, така че да бъде представен краен продукт, за който след разглеждането и приемането му да може да бъде издадено разрешение за строеж. При оценяване на качеството на техническото предложение за изпълнение на поръчката се преценява и пълнотата и обосноваността на предложената организация за изпълнение на дейността.

На всеки участник по този показател комисията присъжда **30 т., 20 т., 10 т.**, определени по следния начин:

* **30 т.** – предложението на участника отговаря на описаните по-горе изисквания на възложителя, като ги надвишава по следния начин: обосновката съдържа подробно описание на практическото организиране на работния процес, описани са подробно и последователно всички основни дейности по изготвяне на техническата документация и етапите, през които преминава изпълнението на поръчката, като е отчетена спецификата на обекта. Представен е времеви график за организация на работата, съобразен с предложения от участника общ срок за изпълнение, като планираната продължителност за всяка дейност е подробно обоснована и кореспондира на конкретните особености на съответния обект, и на сроковете, установени съгласно нормативен акт и/или необходими според обичайната практика в областта на проектирането; взети са предвид необходимите съгласувателни инстанции и контролни органи. Предложена е организационна структура, демонстрираща добро управление на човешкия ресурс във връзка с изпълнението на поръчката. Подробно е описан начинът, по който се разпределят задачите и отговорностите между експертите в екипа на участника, включително във времево отношение, разписана е конкретната функция на всеки един експерт, като е отчетено и взаимодействието между отделните специалисти в екипа; предвидени са механизми на вътрешен контрол в организацията, обуславящи в по - висока степен навременното изпълнение на поръчката и високото качество на крайния продукт, както и мерки и механизми, гарантиращи навременното изпълнение. Представен е процесът на комуникация с възложителя по начин, гарантиращ точното изпълнение на договора и реализирането му в срок.
* **20 т. -** предложението на участника отговаря на изискванията на възложителя, но е налице едно или повече от следните обстоятелства:
* в обосновката и времевия график се съдържат несъществени непълноти/пропуски при описанието на всички етапи, през които преминава изпълнението;
* представен е времеви график за организация на работата, съобразен с предложения от участника общ срок за изпълнение, но са допуснати несъществени непълноти/пропуски при планираната продължителност за всяка дейност;
* в представената разработка се съдържат несъществени непълноти/пропуски при описанието на начините на разпределение на задачите и отговорностите между експертите и/или в мерките за управление на работните процеси, и/или при обосновката как посочените мерки и механизми ще спомогнат за навременното изпълнение.
* **10 т.** – предложението на участника отговаря на изискванията на възложителя, но е налице едно или повече от следните обстоятелства:
* в обосновката и времевия график има значителни непълноти/пропуски в при планираната продължителност за всяка дейност;
* и/или са налице значителни непълноти/пропуски при описанието на последователността на всички етапи, през които преминава изпълнението;
* и/или е представен времеви график за организация на работата, съобразен с предложения от участника общ срок за изпълнение, но в описанието на планираната продължителност за всяка дейност има значителни непълноти/пропуски, свързани с конкретните особености на съответния обект и/или с оглед сроковете, установени съгласно нормативен акт;
* и/или в представената обосновка се съдържат значителни непълноти/пропуски при описанието на предложена организационна структура;
* и/или в представената обосновка се съдържат значителни непълноти/пропуски в мерките за управление на работните процеси,
* и/или в обосновката не са ясно посочени мерките и механизмите за управление на работните процеси, гарантиращи изпълнението на договора.

1. **Т2 – Предложение за изпълнение на строителството с максимален брой точки – 30 точки.**

Участниците следва да направят изложение в свободен текст, в което да опишат своето виждане за изпълнението на строителството. Участникът следва да опише своето предложение за изпълнение на строителството, включително предвиждани технологии за изпълнение (съобразно идеен проект), както и последователността и взаимообвързаността на строителните дейности. Всеки Участник следва да направи подробно описание на: предлаганата от него концепция за изпълнение съгласно изискванията на Възложителя; технологията за изпълнение на СМР и КРР, съобразено с технологичните изисквания за тях, заложени в идеен проект, вкл. и при съобразяване по отношение на технологичните ограничения в процесите. Всеки Участник следва да представи подробно описание на техническите и функционалните характеристики на влаганите материали за изпълнение на предмета на поръчката, на база представените данни в идеен проект. Освен това следва да се представят предвижданите организация и мобилизация на използваните от участника ресурси, обвързани с конкретния подход за изпълнение на предмета на поръчката (строителство) и съпътстващите дейности. Участниците следва да направят пълно описание на начините за разпределение на дейностите и отговорностите между предлаганите от него специалисти; отношенията и връзките на контрол, взаимодействие и субординация, както между предлаганите от него специалисти, така и в отношенията с Възложителя и останалите участници по начин, гарантиращ качественото и навременно изпълнение на дейностите. Всеки Участник следва да разпише подхода за изпълнение на предмета на поръчката, отнасящ се до основните етапи на изпълнение при евентуалното възлагане на договора и да предложи последователността и взаимообвързаността на предвидените от него дейности в зависимост от представения технологичен подход за постигането на целите на договора, включително чрез определяне на тяхната продължителност, описана в идейния проект. Следва да се обхванат всички дейности, необходими за изпълнението на строителните работи, подготвителните дейности за СМР и КРР, дейностите по изпълнението на строително-монтажните работи, тестванията, въвеждането на обектите в експлоатация, както и всички други дейности, необходими за постигане целите на договора. Освен това следва да се направи описание на видовете реставрационни работи и видовете СМР и КРР и тяхната последователност на изпълнение. Описанието следва да отговаря на изискванията на възложителя, посочени в указанията, Идейният проект и на действащото законодателство, на съществуващите технически изисквания и стандарти, и да е съобразена с предмета на поръчката.

На всеки участник по този показател комисията присъжда **30 т., 20 т., 10 т.**, определени по следния начин:

* **30 точки –** предложението на участника отговаря на описаните по - горе изисквания на възложителя, като ги надвишава по следния начин: Предложеното решение във всички аспекти води до ефективно съчетание на градска среда и осигуряване на безопасно улично движение, ясно и подробно е описана технологията за изпълнение на СМР и КРР при пълно съобразяване и съответствие с технологичните изисквания за тях, заложени в идейният проект, вкл. по отношение на технологичните ограничения в процесите и специфичните условия за изпълнение през съответния период на годината, атмосферните влияния и особеностите на терена. Направено е описание на техническите и функционални характеристики на основните материали, които ще се вложат при изпълнението на договора и тяхното съответствие с изискванията в идейния проект и заданието за проектиране. Представени са предвижданите организация и мобилизация на използваните от Участника ресурси, обвързани с конкретния подход за изпълнение на предмета на поръчката (строителство) и съпътстващите дейности. Подробно е описано разпределението на задачите и отговорностите между експертите във връзка с изпълнение на дейностите, както и отношенията и връзките на контрол, взаимодействие и субординация, както в предлагания екип, така и с Възложителя и останалите участници в изпълнението проекта. Предложението съдържа преимущества спрямо данните и информацията, посочени в идейният проект по отношение на показателите, имащи отношение към качеството на изпълнение. От предложението е видно, че Участникът предлага програма за изпълнение (последователност, продължителност и взаимосвързаност), относима към предмета на поръчката и съответстваща на идейният проект. Предложението съдържа подробно описание на видовете СМР и КРР, с яснота по отношение на конкретните мерки и действия при изпълнението на всеки отделен обект на интервенция и етап от строителството. Представена е правилна технологична последователност и описание на строителните процеси за изпълнението на обекта.
* **20 точки -** предложението на участника отговаря на изискванията на възложителя, но е налице едно или повече от следните обстоятелства:
* има несъществени непълноти относно последователността и/или взаимосвързаността на предлаганите дейности;
* и/или в предложеното решение са представени мерки за осигуряване на безопасно улично движение, но те не се вписват ефективно в заобикалящата ги градска среда;
* и/или са налице несъществени непълноти в описанието на организацията и мобилизацията на използваните от Участника ресурси и обвързаността им с конкретния подход за изпълнение на строителството и съпътстващите дейности;
* и/или са налице несъществени непълноти при описанието на конкретните мерки и действия при изпълнението на всеки отделен обект на интервенция и етап от строителството;
* и/или са налице несъществени непълноти при описанието на технологичната последователност и описание на строителните процеси и изпълнението им.
* **10 точки -** предложението на участника отговаря на изискванията на Възложителя, но е налице едно или повече от следните обстоятелства:
* Има значителни непълноти при описанието на последователността и/или взаимосвързаността на предлаганите дейности или същите са схематично изложени;
* и/или са налице значителни непълноти при описанието на методите за организация и мобилизация на използваните от участника ресурси
* и/или са налице значителни непълноти при описанието на процедурите за контрол, взаимодействие и субординация между участниците в изпълнението на предмета на поръчката;
* и/или са налице значителни непълноти при описанието на технологичната последователност и описание на строителните и реставрационните процеси и изпълнението им.

**2. ОЦЕНКА ПО ФИНАНСОВ ПОКАЗАТЕЛ – Ц – до 40 точки:**

Участникът, предложил най-ниската цена, получава 40 точки, а оценките на останалите участници се определят по формулата

Ц = х 40, където:

**Цmin–**минималната цена в лв., предложена от участник;

**Цn–**цената в лв., предложена от текущо оценявания участник;

**На оценка подлежи общата цена за изпълнение, определена като сума на предложените цени за проектиране, авторски надзор и за изпълнение на СМР.**

**3. ОБЩА ОЦЕНКА**

Общата оценка на офертата на оценявания участник е с максимална стойност 100 точки.

**КОф – общата оценка на офертата**, се изчислява по следния начин:

**КОф=Т + Ц,** отделно за всеки участник.

***\*Забележка:*** *Към оценка на ценовите предложения се пристъпва след като се извърши проверка и се установи, че са подготвени и представени в съответствие с изискванията на документацията за участие в процедурата.*

## \*Забележка: При различия между стойностите, изразени с цифри и думи, за вярно се приема словесното изражение на стойностите;

***\*Забележка:*** *Ценовото предложение следва да бъде изготвено съгласно Образец.*

## Максималната възможна комплексна оценка е 100 точки. Участникът, чиято оферта е получила най-висока комплексна оценка, се класира на първо място, а останалите следват в низходящ ред, съгласно съответната им комплексна оценка.

В случай, че комплексните оценки на две или повече оферти са равни, с предимство се класира офертата, в която се съдържат по- изгодни предложения, преценени в следния ред:

* по-ниска предложена цена;
* по-изгодно предложение по показатели извън предложена цена сравнени в низходящ ред съобразно тяхната тежест.

## В случай, че полученият резултат от оценката на две или повече оферти са равни, комисията прилага разпоредбите на чл. 58 от ППЗОП.

* **Обособена позиция № 2** се **възлага** въз основа на икономически най-изгодната оферта при критерий **„НАЙ-НИСКА ЦЕНА“.**

**Оценка на ценовото предложение;**

* 1. Преди извършване на оценката на ценовите предложения, същите се проверяват, за да се установи, че са подготвени и представени в съответствие с изискванията на документацията за участие в процедурата.
  2. При различия между стойностите, изразени с цифри и думи, за вярно се приема словесното изражение на стойностите;
  3. Участникът предложил най-ниска обща цена се класира на първо място, а останалите следват в низходящ ред, съгласно съответното им ценово предложение.
  4. В случай, че полученият резултат от оценката на две или повече оферти са равни, комисията прилага разпоредбите на чл. 58 от ППЗОП.